Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Iñaki Iriarte López jaunak egindako galderaren erantzuna, Foru Diputazioak emana, bizi-baldintzei eta gizarteari buruzko 2018ko inkestari buruzkoa. Galdera 2020ko uztailaren 22ko 76. Nafarroako Parlamentuko Aldizkari Ofizialean argitaratu zen.

Iruñean, 2020ko uztailaren 31n

Lehendakaria: Unai Hualde Iglesias

ERANTZUNA

Navarra Suma talde parlamentarioko foru parlamentari Iñaki Iriarte López jaunak Bizi-baldintzei eta Gizarteari buruzko 2018ko Inkestan haurtzaroko hizkuntzari buruz galdetu izanaren gaineko galdera egin du 2020ko uztailaren 3an (10-20/PES-00134), Nafarroako Parlamentuko Erregistroan 3813 irteera-zenbakia duena. Nafarroako Estatistika Institutuko zuzendariak igorritako erantzuna atxikirik bidaltzen dizu Ekonomia eta Ogasuneko kontseilariak:

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko uztailaren 31n

Ekonomia eta Ogasuneko kontseilaria: Elma Saiz Delgado

Bizi-baldintzei eta Gizarteari buruzko 2018ko Inkesta dela-eta Navarra Suma talde parlamentarioko Iñaki Iriarte López jaunak egindako galderari dagokionez, honako hau adierazi behar dut:

Bizi-baldintzei eta Gizarteari buruzko 2018ko Inkestak aukera ematen zuen elkarrizketatuaren haurtzaroko lehen hizkuntza zein izan zen adierazteko.

Aurrez kodetutako erantzun-aukeren artean bira bitarte hautatzen ahal ziren: euskara, gaztelania, ingelesa, frantsesa eta arabiera ematen ziren aukeran. Beste hizkuntza batzuk ere aipa zitezkeen (kategoria hori irekia zen).

Aurrez kodetutako kategorien identifikazioa aldatu zen 2016ko inkestan eskainitakoak gehiegi zirelako eta horrek erantzuna zailtzen zuelako; hori izan da inkesta birformulatzeko arrazoia.

Edozein modutan, esan bezala, “beste hizkuntza bat” aukera irekiaren bidez jasotzen da hizkuntz aniztasunaren zabaltasuna; horren bidez, elkarrizketatuak bere haurtzaroko hizkuntza zein izan zen adieraz dezake, baldin eta zerrendako bat izan ez bazen.

P26. Haurtzaroan, zein izan zen zure lehen hizkuntza? (3 urte bete bitarteko hizkuntzari buruz ari da) 2 aukera, gehienez ere.

1 Euskara

2 Gaztelania

3 Ingelesa

4 Frantsesa

5 Arabiera

5. Beste hizkuntza bat(zuk): Zein? I\_\_\_\_\_\_\_I

Hortaz, galdera berri horren bidez erantzun dakioke Bizi-baldintzei eta Gizarteari buruzko 2016ko Inkestan egindako galderari (“gaztelania eta beste hizkuntza bat” galdetzen baitzen, beste hizkuntza hori zen den gehiago zehaztuta).

Iruñean, 2020ko uztailaren 30ean

Nafarroako Estatistika Institutuko zuzendaria Pablo Cebrián Jiménez